#HardloopvirHoop: Bennie Roux spring weg vir plaasaanvalslagoffers - AfriForum
deur AfriForum | Okt 22, 2019
Die ultramaratonatleet Bennie Roux (41) se hardloopprojek oor meer as 250 km deur die Vrystaat het vandag om 07:00 in Villiers afgeskop. Roux en ander atlete het vandag 42 km gehardloop en het in Frankfort geëindig. Dié atlete hardloop ten bate van AfriForum se Trauma-ondersteuningseenheid om geweldslagoffers – veral slagoffers van plaasaanvalle en ‑moorde – te ondersteun.
“Die pyn en hartseer wat met plaasmoorde gepaardgaan, het vir my ’n werklikheid geword toe mense na aan my slagoffers van hierdie gruwelmisdaad geword het. Daarom is die slagoffers wat ná só ’n tragedie agterbly ’n saak wat my na aan die hart lê. Ek glo dat bewusmaking die enigste manier is om die aandag op plaasaanvalle te vestig en die regering te dwing om meer te doen om boere te beskerm. Ek hoop om met hierdie projek ’n verskil in slagoffers se lewens te maak,” sê Roux.
“Die Trauma-ondersteuningseenheid hoop dat AfriForum-lede en -ondersteuners Roux ruim per kilometer sal borg of enige ander donasies sal maak om slagoffers te ondersteun. Hoe meer fondse ons insamel, hoe meer kan ons doen om slagoffers te help. Plaasaanvalle en -moorde is ’n krisis wat elkeen van ons raak, want ons almal is afhanklik van boere,” sê Johan Kloppers, #HardloopvirHoop-woordvoerder van AfriForum se Trauma-ondersteuningseenheid.
Die #HardloopVirHoop-roete lyk as volg:
22 Oktober: Roux spring in Villiers weg en hardloop grondpad tot in Frankfort. Hy hou om 13:30 ’n muntlegging by die Hoërskool Wilgerivier in Frankfort.
23 Oktober: Hy spring by die Frankfort-gholfklub weg en hardloop tot in Reitz. Roux hou om 13:30 ’n muntlegging by die Hoërskool Reitz.
24 Oktober: Roux spring by die Hoërskool Reitz weg en hardloop na Bethlehem. Hy behoort om 17:00 by die Christensentrum in Bethlehem te wees waar daar ook ’n muntlegging gehou word.
Jy kan dié projek só ondersteun: